**Regulament privind Concursul „Colaj de obiceiuri de iarnă”, pentru tinerii din comunitățile românești din vecinătate**

**Capitolul I Dispoziţii generale. Temei legal**

**Art. 1** În baza Legii nr.356/2003 privind înființarea, organizarea și funcționarea Institutului Cultural Român – republicată, Institutul Cultural Român, prin Compartimentul Comunități Istorice din cadrul Direcției Generale Programe prin Reprezentanțe și în Comunitățile Istorice, organizează concurs de tradiții românești din comunități istorice, destinat copiilor și adolescenților din comunitățile românești din Bulgaria, Serbia, Ucraina și Ungaria, cu vârsta maximă de 20 ani, care sunt invitați să se înregistreze interpretând colinde sau prezentând obieciuri de iarnă românești, păstrate în rândul comunității locale, din care fac parte.

Perioada desfășurării concursului:

Concursul se va desfășura conform următorului calendar:

• 2 noiembrie 2020 – postarea anunțului privind lansarea concursului;

• 3-12 noiembrie 2020: expedierea videoclipurilor pentru concurs;

• 13-14 noiembrie 2020: jurizarea dosarelor de concurs de către o Comisie de experți independenți;

• 16 noiembrie 2020: anunțarea rezultatelor concursului;

• 17-18 noiembrie 2020: depunerea eventualelor contestații;

• 19 noiembrie 2020: soluționarea contestațiilor;

• 20 noiembrie 2020: anunțarea rezultatelor soluționării contestațiilor și afișarea listei finale a selecției;

• 23-27 noiembrie 2020: încheierea contractelor de premiere;

• 11 decembrie 2020: publicarea colajului cu videoclipurile câștigătoare pe pagina ICR

**Art. 2 Eligibile pentru selecție vor fi clipurile care respectă următoarele condiții:**

1. Rezoluția de minim 720 x 480 pixeli;
2. Expedierea materialului video în termenii anunțați;
3. Respectarea temei – „Obiceiuri de iarnă românești“;
4. Înregistrare cu sunet;
5. Clipul este în limba română
6. Menționarea, în e-mailul trimis, a localității, regiunii și țării din care provine participantul.
7. Durata maximă a înregistrării este de 5 minute.

**Art. 3** Premiile sunt prevăzute în bugetul Institutului Cultural Român (ICR), iar cuantumul acestora va fi anunţat de ICR odată cu lansarea concursului, conform prevederilor de la Cap. II din prezentul Regulament.

**Art. 4** Acordarea premiilor se face prin jurizare, în baza evaluării comisiei de jurizare, numită prin ordin al Preşedintelui ICR.

**Art. 5** În cadrul concursului, un participant poate propune un singur clip video.

**Art. 6** Premiile se acordă exclusiv clipurilor realizate în perioada concursului.

**Capitolul II Publicitatea concursului**

**Art. 7** Acordarea premiilor se face prin jurizare, în baza evaluării comisiei de jurizare.

**Art. 8** Organizarea selecţiei va fi anunţată pe site-ul ICR cu cel puţin 10 zile calendaristice înainte de data limită pentru înregistrarea solicitărilor de finanţare.

**Art. 9** Anunţul public privind selecţia de oferte se aprobă prin Ordin al preşedintului ICR şi va cuprinde informaţii cu privire la:

* cuantumul total al premiilor;
* termenul limită pentru depunerea aplicațiilor;
* conţinutul aplicațiilor de participare la concurs.

**Capitolul III Condiţii de participare**

**Art. 10** Pot participa la concursul „Colaj de obiceiuri de iarnă” copiii și adolescenții din comunitățile românești din Bulgaria, Serbia (Timoc și Voivodina), Ucraina (Basarabia de Sud, Bucovina de Nord, Transcarpatia) și Ungaria. Aceștia pot fi ajutați de profesori sau părinți / tutori în pregătirea materialului, însă ei vor fi cei ce prezintă conținutul, la începutul prezentării menționând numele și localitatea de reședință.

**Art. 11** Aplicațiile pentru concurs vor fi transmise **prin poşta electronica, prin transfer la adresa** vlad.condrea@icr.ro, cu mențiunea „Concurs Colaj 2020” la subiect, până la data de 12 noiembrie 2020, ora 23:59. Participanții se consideră înscriși în concurs numai după ce primesc confirmare via e-mail.

 Aplicația de participare la concurs trebuie să conțină:

1. Clipul video;
2. declaraţia participantului din care să reiasă că a luat cunoștință de regulamentul concursului și este creatorul materialului transmis, ce va include nume, prenume, localitatea de domiciliu.

**Art. 12** Vor fi supuse evaluării doar dosarele de concurs care au toate documentele prevăzute de art. 11 din prezentul Regulament.

**Capitolul IV Criterii de evaluare**

**Art. 13** Criteriile generale pentru acordarea premiilor sunt următoarele:

1. capacitatea materialului transmis de a pune în valoare tema concursului;
2. capacitatea participanților de a respecta tema:
	1. Prezentarea, la începutul clipului video, a colindului/obiceiului și a participantului și a regiunii de reședință;
	2. Relevanța materialului în contextul etnografic al regiunii de reședină a participanților;
3. calitatea materialului transmis:
	1. Calitatea sunetului/imaginii materialului transmis;
	2. Calitatea și relevanța recuzitei.
	3. Prezența scenică a participantului;

**Art.14** Nu vor fi acceptați la concurs participanții care nu transmit declarația, sau transmit materiale ce nu respectă tema, sau ce nu au calitatea necesară pentru a fi vizionate sau ascultate de comisia de jurizare.

**Capitolul V Selecţia dosarelor. Termene de contestaţie. Semnarea contractelor**

**Art. 16** Membrii comisiei de evaluare vor fi experți independenți, desemnaţi prin Ordin al preşedintelui ICR.

**Art. 17** În cazul participanților minori, contractul va fi semnat de către un tutore legal al acestuia.

**Art. 18** Pentru fiecare participant, membrii comisiei acordă punctaje, iar premiile vor fi decernate în ordinea descrescătoare a punctajului, în limita maximă a 300 EUR net/ 360 EUR brut / participant.

**Art. 19** Lista câștigătorilor va fi postată pe site-ul ICR.

**Art. 20** Solicitanţii nemulţumiţi de modul de respectare a procedurii privind organizarea concursului pot depune contestaţie în termen 48 ore de la data si ora afişării listei cu rezultatele selecţiei. Contestațiile se pot transmite pe email la adresa concursului şi vor fi soluţionate de o comisie de contestații.

**Art. 21** Contestaţiile vor fi soluţionate în termen de 2 zile lucrătoare, după înregistrarea acestora.

**Art. 22** Rezultatele finale ale selecţiei, după soluţionarea contestaţiilor vor fi făcute publice prin publicarea pe site-ul ICR.

**Art. 23** Premiile se acordă în baza contractului premiere încheiat între ICR şi participantul selecţionat în vederea acordării premiului sau tutorele legal al acestuia.

**Art. 24** Materialele video înscrise în concurs intră în posesia Institutului Cultural Român, putând fi distribuite partenerilor ICR în scopul promovării proiectului.

**Capitolul VI. Premii**

Vor fi decernate 21 de premii, iar participanții vor fi selectați din următoarele regiuni:

Ucraina, Bucovina de Nord (Regiunea Cernăuți): Premiul I (360 EUR), Premiul II (240 EUR), Premiul III (120 EUR)

Ucraina, Maramureșul de Nord (Regiunea Transcarpatia): Premiul I (360 EUR), Premiul II (240 EUR), Premiul III (120 EUR)

Ucraina, Basarabia de Sud (Regiunea Odessa): Premiul I (360 EUR), Premiul II (240 EUR), Premiul III (120 EUR)

Serbia, Voivodina: Premiul I (360 EUR), Premiul II (240 EUR), Premiul III (120 EUR)

Serbia, Timoc: Premiul I (360 EUR), Premiul II (240 EUR), Premiul III (120 EUR)

Ungaria: Premiul I (360 EUR), Premiul II (240 EUR), Premiul III (120 EUR)

Bulgaria: Premiul I (360 EUR), Premiul II (240 EUR), Premiul III (120 EUR)

**\*Anexa nr. 1** (model de Declaraţie pe propria răspundere pentru tutorii legali ai participanților minori) și **Anexa nr. 2** (model Declaraţie pe propria răspundere pentru participanți majori) fac parte integrantă din prezentul Regulament de concurs.

ANEXA nr.1.

Declaraţie pe propria răspundere

pentru tutorii legali ai participanților minori

Subsemnatul ……............................….., tutore legal al ........................................, domiciliat în localitatea …………………, din .......................... declar pe propria răspundere că am luat cunoștință de regulamentul concursului și că materialul transmis pentru Concursul „Colaj de obiceiuri de iarnă”, pentru tinerii din comunitățile românești din vecinătate, este original și .................. este autorul acestuia.

Data ………………………………………………………….

 Semnătura …………………………..

ANEXA nr.2.

Declaraţie pe propria răspundere

pentru participanți majori

Subsemnatul ……...........................….., domiciliat în localitatea ……………...............……, din .......................... declar pe propria răspundere că am luat cunoștință de regulamentul concursului și că materialul transmis pentru Concursul „Colaj de obiceiuri de iarnă”, pentru tinerii din comunitățile românești din vecinătate, este original și sunt autorul acestuia.

Data ………………………

 Semnătura …………………………..